钦定古今图书集成/理学汇编/学行典/第074卷 > 公羊传 > 《桓公十一年》
## 钦定古今图书集成/理学汇编/学行典/第074卷 > 公羊传 > 《桓公十一年》

桓公十一年九月，宋人执郑祭仲。祭仲者何？郑相也。
何以不名？贤也。何贤乎祭仲？以为知权也。其为知权
奈何？古者郑国处于留，先郑伯有善于郐公者，通乎
夫人以取其国而迁郑焉。而野留庄公死，已葬，祭仲
将往省于留，涂出于宋，宋人执之，谓之曰：“‘为我出忽
而立突’。祭仲不从其言，则君必死，国必亡；从其言，则”
君可以生易死，国可以存易亡。少辽缓之，则突可故
出，而忽可故反。是。不可得则病，然后有郑国。古人之
有权者，祭仲之权是也。权者何？权者反于经，然后有
善者也。权之所设，舍死亡无所设。行权有道，自贬损
以行权，不害人以行权，杀人以自生，亡人以自存，君
子不为也。